《魏鼓吹曲十二曲 其一 楚》
魏晋·佚名

楚之平，义兵征。神武奋，金鼓鸣。迈武德，扬洪名。汉室微，社稷倾。

皇道失，桓与灵。阉宦炽，群雄争。边韩起，乱金城。中国扰，无纪经。

赫武皇，起旗旌。麾天下，天下平。济九州，九州宁。创武功，武功成。

越五帝，邈三王。兴礼乐，定纪纲。普日月，齐辉光。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。